ai4bharat/Pralekha huggingface dataset:
वाणिज्य आणि उदयोग मंत्रालय
कोविड महामारीच्या काळात निर्यातीला चालना देण्यासाठी उपाययोजना
नवी दिल्ली, 18 सप्टेंबर 2020
कोविड-19 महामारीच्या काळात निर्यातदारांना येणाऱ्या अडचणी आणि त्यांचे प्रश्न आणि निर्यातीस चालना देण्याच्या उपाययोजना याबाबत चर्चा करण्यासाठी मार्च 2020 पासून निर्यात प्रोत्साहन परिषदा, चेंबर ऑफ कॉमर्स अँड इंडस्ट्री, उद्योग संस्था आणि संघटनांसोबत नियमित बैठकांचे आयोजन करण्यात आले. त्यांनी उपस्थित केलेल्या मुद्यांचा लवकरात लवकर निपटारा करण्यासाठी संबंधित मंत्रालये / विभागांकडे ते पाठवण्यात आले आहेत.
निर्यातीला चालना देण्यासाठी सरकारने खालील उपाययोजना केल्या आहेत:
- कोविड-19 मुळे परकीय व्यापार धोरणची वैधता 31-3-2021 पर्यंत एक वर्षाने वाढवण्यात आली आणि सवलती देण्यात आल्या आणि कालमर्यादांचा विस्तार करण्यात आला.
- परकीय व्यापार धोरण अंतर्गत आगाऊ अधिकृतीकरण आणि भांडवली वस्तू निर्यात प्रोत्साहन अधिकृतीकरणासंदर्भात निर्यात बंधन कालावधीचा विस्तार, अनुमती पत्राला/ निर्यातशील आस्थापनांची इरादापत्रे यांचा विस्तार, एसईझेडना कार्यरत करण्यासाठी आणि अनुपालन शिथिल करण्यासाठी विविध प्रकारच्या सवलती आणि व्यापारविषयक चौकशीच्या प्रक्रियांचे सुलभीकरण आणि शिथिलीकरण.
- निर्यातपूर्व आणि निर्यात पश्चात रुपया निर्यात कर्जावरील व्याज सवलत योजनेला 31-3-2021 पर्यंत एक वर्षांची मुदतवाढ.
- इलेक्ट्रॉनिक्स आणि माहिती तंत्रज्ञान मंत्रालयासारख्या संबंधित मंत्रालयांकडून उत्पादनाशी संबंधित प्रोत्साहन योजनेसारखी अनेक क्षेत्रीय प्रोत्साहन पॅकेज देण्यात येत आहेत आणि औषधनिर्मिती विभागाकडून महत्त्वाचे औषधी घटक/ सामग्री यांच्या उत्पादनासाठी योजना राबवण्यात येत आहेत.
- निर्यातदारांना मुक्त व्यापार कराराचा वापर वाढावा आणि व्यापाराला चालना मिळावी यासाठी सर्टिफिकेट ऑफ ओरिजिनकरता सामाईक डिजिटल प्लॅटफॉर्म सुरू करण्यात आला आहे.
- कृषी, फलोत्पादन, पशुसंवर्धन, मत्स्यपालन आणि अन्नप्रक्रिया क्षेत्र यांच्याशी संबंधित समावेशक कृषी निर्यात धोरण राबवले जात आहे.
- 12 प्रमुख सेवा क्षेत्रांसाठी विशिष्ट कृती योजनेचा पाठपुरावा करून सेवा निर्यात क्षेत्रात विविधता आणि चालना.
- जिल्ह्यांमधील निर्यातक्षम असलेल्या उत्पादनांना विचारात घेऊन, त्याच्या निर्यातीमध्ये येणारे अडथळे दूर करून, स्थानिक निर्यातदारांना/ उत्पादकांना पाठबळ देऊन आणि जिल्ह्यात रोजगार निर्माण करून त्यांना निर्यात केंद्र बनवण्यासाठी प्रोत्साहन देणे.
- वस्तू, सेवा आणि कौशल्य यांसाठी अनिवार्य तांत्रिक मानकांचा अंगिकार आणि अंमलबजावणीसाठी पोषक वातावऱणाला बळकटी देणे.
- आपला व्यापार, पर्यटन, तंत्रज्ञान आणि गुंतवणुकीची लक्ष्ये यांना प्रोत्साहन देण्यासाठी परदेशातील भारतीय वकिलातींना प्रेरित करणे.
- स्थानिक उद्योगांना पाठबळ देण्यासाठी विशेषतः निर्यातीमध्ये प्रमुख वाटा असलेल्या एमएसएमईंना पाठबळ देण्यासाठी विविध बँकिंग आणि आर्थिक क्षेत्रातील संस्थांकडून आर्थिक मदतीच्या पॅकेजची घोषणा
केंद्रीय वाणिज्य आणि उद्योगमंत्री पियुष गोयल यांनी एका प्रश्नाच्या लेखी उत्तरात राज्यसभेत ही माहिती दिली.M.Chopade/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पोलाद मंत्रालय
मॉयल लिमिटेडने जुलै 2023 मध्ये केले विक्रमी उत्पादन आणि विक्रीमध्ये गाठली नवी उंची
नवी दिल्ली, 3 ऑगस्ट 2023
भारतातील मॅंगनीज धातूची सर्वात मोठी उत्पादक कंपनी, मॉयल  लिमिटेडने जुलै महिन्यात स्थापनेपासून आतापर्यंतची सर्वोत्तम कामगिरी नोंदवली आहे. कंपनीने गेल्या वर्षीच्या याच कालावधीच्या तुलनेत 71% ची उल्लेखनीय वाढ नोंदवत जुलै 2023 मध्ये 1.20 लाख टन मॅंगनीज धातूचे उत्पादन केले आहे. मॉयलने आपल्या इतिहासात जुलै महिन्यात केलेले हे सर्वोच्च उत्पादन आहे.
मॉयल लिमिटेडने गेल्या वर्षीच्या याच कालावधीच्या तुलनेत 69% ची प्रभावी वाढ नोंदवत जुलै 2023 मध्ये 0.94 लाख टनांची आतापर्यंतची सर्वोत्तम विक्री केली आहे. कंपनीच्या विक्रीचे आकडे देशांतर्गत आणि आंतरराष्ट्रीय बाजारपेठेतील मॅंगनीज धातूची मजबूत मागणी दर्शवतात.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
संरक्षण मंत्रालय
लेफ्टनंट जनरल जेएस नैन यांनी पुणे येथे त्रिनेत्र ब्रिगेड आणि आर्मी स्पोर्ट्स इन्स्टिट्यूटला भेट दिली
पुणे, 19 जुलै 2021
लेफ्टनंट जनरल जेएस नैन, जीओसी-इन-सी, सदर्न कमांड यांनी त्रिनेत्र ब्रिगेडच्या कार्य सज्जतेचा आढावा घेतला. या भेटीदरम्यान, त्रिनेत्र ब्रिगेडचे कमांडर ब्रिगेडियर राजेश वर्मा यांनी आर्मी कमांडरांना इलेक्ट्रो मॅग्नेटिक डोमेनमधील उदयोन्मुख आव्हानांचा सामना करण्यासाठी हाती घेतलेल्या विविध परिचालन, प्रशिक्षण आणि प्रशासकीय उपक्रमांची माहिती दिली.आर्मी कमांडर यांनी युद्धाच्या बदलत्या स्वरूपावर भर दिला आणि स्पष्ट केले की समन्वित माहिती मोहिमा ही भविष्यातील रणांगणातील युद्धनीती आहे.
नंतर त्यांनी पुणे येथील आर्मी स्पोर्ट्स इन्स्टिट्यूट  येथे भेट दिली. तेथे कर्नल राकेश यादव, कमांडंट एएसआय यांनी प्रशिक्षण पद्धती व त्यासाठी उपलब्ध असलेल्या सुविधांची माहिती दिली. आर्मी कमांडंर यांनी देशातील क्रीडा क्षेत्राच्या भविष्याबाबत विश्वास व्यक्त केला आणि टोकियो ऑलिम्पिकमध्ये भाग घेत असलेल्या मिशन ऑलिम्पिक संघाला शुभेच्छा दिल्या.
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
मंत्रिमंडळ
मुस्लिम महिला , द्वितीय अध्यादेश, 2019 घोषित करण्याच्या प्रस्तावाला मंत्रिमंडळाची मंजुरी
नवी दिल्ली, 19 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पुढील प्रस्तावांना मंजुरी दिली आहे-
 घटनेच्या कलम 123 च्या  अंतर्गत परिशिष्ट- ३ पृष्ठ  नुसार एक अध्यादेश, ज्याचे नाव मुस्लिम महिला ), द्वितीय अध्यादेश, 2019 आहे, या प्रस्तावाची घोषणा
 मुस्लिम महिला  विधेयक, 2018 जे राज्यसभेत प्रलंबित आहे, त्यात आवश्यक सुधारणा करणे
लाभ:
प्रस्तावित अध्यादेश विवाहित मुस्लिम महिलाच्या अधिकारांचे रक्षण करेल, तसेच त्यांच्या पतीकडून तत्कालिक आणि अपरिवर्तनीय ‘तलाक-ए-बिद्दत‘ च्या प्रचलनाद्वारे घटस्फोटावर नियंत्रण ठेवेल. हा अध्यादेश तीन तलाक म्हणजे ‘तलाक-ए-बिद्दत‘ प्रथेला प्रोत्साहन देणार नाही. प्रस्तावित अध्यादेशाच्या घोषणेमुळे भरणपोषण भत्ता, तीन तलाक म्हणजे ‘तलाक-ए-बिद्दत‘ पीडितांच्या किशोरवयीन मुलांना संरक्षणाचा अधिकार प्रदान करेल.
B.Gokhale/S.Kane/D. Rane
(Visitor Counter : 64
पंतप्रधान कार्यालय
मन की बात वरील केंद्रीय मंत्री अनुराग ठाकूर यांचा लेख पंतप्रधानांनी केला सामायिक
नवी दिल्ली, 17 एप्रिल 2023
प्रधानमंत्री नरेंद्र मोदी यांनी, 'मन की बात कार्यक्रमाची 100 व्या भागापर्यंत मजल, या कार्यक्रमाने देशभरात जनतेच्या व्यापक कृतीला चालना दिली आहे’ या शीर्षकाचा केंद्रीय मंत्री अनुराग ठाकूर यांचा लेख सामायिक केला आहे.
केंद्रीय माहिती आणि प्रसारण, युवा व्यवहार आणि क्रीडा मंत्री यांच्या ट्विटला उत्तर देताना, प्रधानमंत्री कार्यालयाने ट्विट केले की,
"केंद्रीय मंत्री @ianuragthakur लिहितात की #MannKiBaat विषयाच्या बाबतीत तसेच लोक आणि समाजाशी संवाद साधण्याच्या नाविन्यपूर्ण पद्धतीच्या बाबतीत अद्वितीय आहे."
N.Chitale/G.Deoda/P.Malandkar
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 विषयी अद्ययावत माहिती
कोविड लसीकरणामध्ये भारताने आणखी एक महत्वाचा टप्पा गाठला असून देण्यात आलेल्या लसीच्या एकूण मात्रांमध्ये अमेरिकेला मागे टाकले आहे.
राष्ट्रव्यापी लसीकरण अभियानाअंतर्गत आतापर्यंत लसीच्या 32.36 कोटी मात्रा देण्यात आल्या.
गेल्या 24 तासात देशात 46,148 नव्या रुग्णांची नोंद
देशात उपचाराधीन रुग्णांच्या संख्येत घट होऊन ही संख्या 5,72,994
उपचाराधीन रुग्ण, एकूण रुग्णांच्या 1.89%
देशात आतापर्यंत एकूण 2,93,09,607 कोरोनामुक्त
गेल्या 24 तासात 58,578 रुग्ण कोरोनातून बरे झाले.
दैनंदिन नव्या रुग्णांपेक्षा दैनंदिन बरे होणाऱ्यांची संख्या, सलग 46 व्या दिवशी जास्त
रुग्ण बरे होण्याचा दर 96.80%
साप्ताहिक पॉझीटीव्हिटी दर 5% पेक्षा कमी, सध्या हा दर 2.81%
दैनंदिन पॉझीटीव्हिटी दर 2.94%, सलग 21 व्या दिवशी हा दर 5% पेक्षा कमी
चाचण्यांच्या क्षमतेत वाढ, एकूण 40.63 कोटी चाचण्या करण्यात आल्या.
पंतप्रधान कार्यालय
राष्ट्रीय विज्ञान दिनानिमित्त पंतप्रधानांनी दिल्या वैज्ञानिकांना शुभेच्छा
नवी दिल्ली, 28 फेब्रुवारी 2020
राष्ट्रीय विज्ञान दिनानिमित्त पंतप्रधान नरेंद्र मोदी यांनी वैज्ञानिकांना शुभेच्छा दिल्या.
पंतप्रधान म्हणाले, ‘राष्ट्रीय विज्ञान दिन हा आपल्या वैज्ञानिकांची प्रतिभा आणि त्यांच्या दृढतेला सलाम करण्याचा दिवस आहे. त्यांच्या नाविन्यपूर्ण आणि प्रमुख संशोधनामुळे भारताला आणि जगाला मदत झाली आहे. भारतीय विज्ञान यापुढेही यशस्वी होत राहो आणि आपल्या तरुण मुलांमध्ये विज्ञानाप्रती अधिक रुची निर्माण करो.
देशात संशोधन आणि अभिनवतेसाठी उत्तम वातावरण निर्माण करण्यासाठी सरकार अनेक प्रयत्न करत आहेत. यावर्षाच्या सुरूवातीला झालेल्या भारतीय विज्ञान काँग्रेसमध्ये मी विज्ञानासंबंधी अनेक बाबींवर बोललो ते पुन्हा तुमच्यासाठी शेअर करत आहे.’
National Science Day is an occasion to salute the talent and tenacity of our scientists. Their innovative zeal and pioneering research has helped India and the world. May Indian science continue to thrive and may our young minds develop even greater curiosity towards science.
— Narendra Modi  February 28, 2020
M.Chopade/S.Kane/P.Kor
(Visitor Counter : 73
रस्ते वाहतूक आणि महामार्ग मंत्रालय
नागपूरमधील नाग नदी पुनरुज्जीवन प्रकल्प
नवी दिल्ली, 27 ऑक्टोबर 2021
केंद्रीय रस्ते वाहतूक आणि महामार्ग मंत्री श्री नितीन गडकरी यांच्या संकल्पनेतून साकारलेल्या नाग नदी पुनरुज्जीवन प्रकल्पाला खर्च वित्त समितीने  मान्यता दिली आहे.
मंत्रिमंडळाच्या मंजुरीनंतर आता 2,117 कोटी रुपयांचे हे काम प्रत्यक्षात सुरू होईल असे त्यांनी आपल्या ट्विटर संदेशांमधे सांगितले. या कामासाठी आठ वर्षांचा कालावधी निश्चित करण्यात आला असून, या प्रकल्पांतर्गत 92 एमएलडी क्षमतेचे तीन एसटीपी प्रकल्प, 500 किमी सांडपाणी वाहून नेणाऱ्या नाल्यांचे जाळे, पंपिंग स्टेशन आणि सामुदायिक शौचालये बांधण्यात येणार असल्याची माहिती श्री.गडकरी यांनी दिली.M.Chopade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
पंतप्रधान कार्यालय
जबलपूरमध्ये प्राचीन बारव पुनरुज्जीवित केल्याबद्दल पंतप्रधानांनी केले कौतुक
नवी दिल्ली, 2 जून 2023
पंतप्रधान नरेंद्र मोदी यांनी जबलपूरमधील जलसंधारणासाठीच्या स्थानिक प्रयत्नांची प्रशंसा केली आहे आणि जबलपूरमध्ये प्राचीन बारव पुनरुज्जीवित केल्याबद्दल नागरिकांचे कौतुक केले आहे.
खासदार राकेश सिंह यांच्या ट्विटला प्रतिसाद देताना पंतप्रधानांनी ट्विट केले:
"अत्यंत स्तुत्य प्रयत्न! जलसंधारणासाठी जबलपूरमधील लोकसहभागाची ही भावना सर्वांना प्रेरणा देणारी आहे."
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
भारतीय रेल्वेने मोफत जेवणाच्या वितरणातील तीन दशलक्षांचा टप्पा आज ओलांडला
नवी दिल्ली, 30 एप्रिल 2020
कोविड-19 मुळे देशभर लागू केलेल्या लॉकडाऊन दरम्यान भारतीय रेल्वेद्वारे मोफत गरम शिजवलेल्या जेवणाच्या वितरणाने आज 3 दशलक्षचा टप्पा ओलांडला. 20 एप्रिल 2020 रोजी भारतीय रेल्वेने मोफत जेवण वितरणात 2 दशलक्षचा टप्पा गाठला होता तर मागील 10 दिवसात मोफत जेवण वितरणाचा 1 दशलक्षचा टप्पा गाठला आहे.
या जागतिक साथीच्या आजारामुळे अभूतपूर्व परिस्थिती निर्माण झाली असून असुरक्षित वर्गातील लोकांवर मोठ्या संख्येने उपासमारीची वेळ आली आहे. या साथीच्या आजाराचा आणि लॉकडाऊनचा सर्वात मोठा फटका हा दुसऱ्या ठिकाणी अडकलेले लोकं, रोजंदारीवरील कामगार, स्थलांतरित, लहान मुले, हमाल, बेघर, गरीब आणि अस्थिर लोकसंख्या असणाऱ्या लोकांना बसला आहे.
कोविड-19 मुळे लागू केलेल्या लॉकडाऊननंतर गरजू लोकांना गरम शिजवलेले अन्न पुरविण्यासाठी 28 मार्च 2020 पासून अनेक रेल्वे संघटनांमधील भारतीय रेल्वेचे कर्मचारी अथक परीश्रम घेत आहेत. रेल्वे आयआरसीटीसीचे स्वयंपाकघर, आरपीएफचे स्रोत आणि स्वयंसेवी संस्थांच्या योगदानाच्या माध्यामतून मोठ्या प्रमाणात दुपारच्या जेवणासाठी कागदी प्लेटसह शिजवलेले जेवण आणि रात्रीच्या जेवणासाठी शिजवलेल्या जेवणाची पाकीटे देत आहे. गरजू लोकांना जेवण वितरीत करत असताना शारीरिक अंतर आणि स्वच्छतेची काळजी घेतली जात आहे.
रेल्वे स्थानकांच्या आसपासच्या भागातील गरजू लोकांच्या जेवणाची गरज भागविण्यासाठी रेल्वे स्थानक परिसरच्या पलीकडेही आरपीएफ, जीआरपी, झोनचे व्यावसायिक विभाग, राज्य सरकारे, जिल्हा प्रशासन आणि स्वयंसेवी संस्थांच्या मदतीने अन्नाचे वितरण केले जात आहे.
नवी दिल्ली, बंगळूरू, हुबळी, मुंबई सेंट्रल, अहमदाबाद, भुसावळ, हावडा, पाटणा, गया, रांची, कटिहार, दीन दयाल उपाध्याय नगर, बालासोर, विजयवाडा, खुर्दा, काटपाडी, तिरुचिरापल्ली, धनबाद, गुवाहाटी, समस्तीपूर, प्रयागराज, इटारसी, विशाखापट्टणम, चेंगलपाटू, पुणे, हाजीपूर, रायपूर आणि टाटानगर अशा उत्तर, पश्चिम, पूर्व, दक्षिण आणि दक्षिण मध्य अशा विविध विभागांमध्ये असलेल्या आयआरसीटीसीच्या स्वयंपाकघरांच्या सक्रिय सहकार्याने 30 एप्रिल 2020 पर्यंत 30 लाखांहून अधिक शिजवलेले जेवण वितरीत केले आहे. .
यापैकी, अंदाजे 17.17 लाख शिजवलेल अन्न हे आयआरसीटीसीने, सुमारे 5.18 शिजवलेले अन्न हे आरपीएफने स्वतःचे स्त्रोत वापरून तर रेल्वेच्या व्यावसायिक आणि इतर विभागांनी जवळपास 2.53 लाख शिजवलेले अन्न पुरवले तसेच रेल्वे संघटनांसोबत काम करणाऱ्या स्वयंसेवी संस्थांनी सुमारे 5.60 लाख शिजवलेले अन्न दान केले आहे.
आयआरसीटीसी, इतर रेल्वे विभाग, स्वयंसेवी संस्था यांनी शिजवलेले अन्न गरजू लोकांना वितरीत करण्याच्या कामात रेल्वे सुरक्षा दलाने महत्वाची भूमिका बजावली आहे. 28 मार्च 2020 रोजी 74 ठिकाणी 5419 गरजू लोकांना जेवण वितरित केले. सध्या देशभरातील अंदाजे 300 ठिकाणी दररोज सुमारे 50000 लोकांना आरपीएफद्वारे जेवण दिले जाते.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांख्यिकी आणि कार्यक्रम अंमलबजावणी मंत्रालय
भारतातील पेरोल  अहवाल–औपचारिक रोजगार परिदृश्य
नवी दिल्ली, 25 जून 2020
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने, ठराविक बाबतीत प्रगतीचे मुल्यांकन करण्यासाठी, निवडक सरकारी संस्थांकडे उपलब्ध असलेल्या प्रशासकीय नोंदींच्या आधारे सप्टेंबर, 2017 ते एप्रिल, 2020 या कालावधीतील देशाच्या रोजगाराच्या स्थिती संदर्भात प्रसिद्धी पत्रक जारी केले आहे. त्याबाबत सविस्तर माहिती पुढील लिंकद्वारे देण्यात आली आहे.
A detailed note is annexed.
U.Ujgare/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
सुक्ष्म, लघु आणि मध्यम उदयोग मंत्रालय
देशाच्या ग्रामीण आणि शहरी भागातील पारंपरिक हस्त-कलाकार आणि कारागिरांना सहाय्य देण्यासाठी पीएम विश्वकर्मा योजनेला केंद्रीय मंत्रिमंडळाची मंजुरी
योजनेसाठी 13,000 कोटी रुपये खर्च अपेक्षित
पीएम विश्वकर्मा योजनेच्या पहिल्या टप्प्यात अठरा पारंपरिक उद्योगांचा समावेश
नवी दिल्ली, 16 ऑगस्ट 2023
पंतप्रधान नरेंद्र मोदी यांच्या अध्यक्षतेखालील आर्थिक बाबींवरील मंत्रिमंडळ समितीने आज 13,000 कोटी रुपये खर्चाच्या “पीएम विश्वकर्मा” या नवीन केंद्र सरकारी योजनेला, पाच वर्षांच्या कालावधीसाठी  मंजुरी दिली. हाताने आणि साधनांच्या मदतीने काम करणाऱ्या हस्त-कलाकार आणि कारागिरांची गुरु-शिष्य परंपरा अथवा त्यांच्या कुटुंबाची पारंपरिक कौशल्य जोपासणे आणि त्याला बळकटी देणे, हे या योजनेचे उद्दिष्ट आहे. हस्त-कलाकार आणि कारागीरांच्या कामाचा दर्जा सुधारणे तसेच त्यांची उत्पादने आणि सेवा जास्तीतजास्त लोकांपर्यंत पोहोचवून, विश्वकर्मा, स्थानिक आणि जागतिक मूल्य साखळीशी जोडले जातील, हे सुनिश्चित करणे हे देखील या योजनेचे उद्दिष्ट आहे.
पीएम विश्वकर्मा योजनेअंतर्गत, हस्त-कलाकार आणि कारागिरांना पीएम विश्वकर्मा प्रमाणपत्र आणि ओळखपत्राद्वारे ओळख दिली जाईल, तसेच 5% सवलतीच्या व्याज दराने पहिल्या टप्प्यात रु. 1 लाखपर्यंत आणि दुसऱ्या टप्प्यात रु. 2 लाखपर्यंत कर्ज पुरवठा केला जाईल. त्याशिवाय, ही योजना कौशल्य श्रेणी सुधारणा, अवजारांसाठी प्रोत्साहनपर अर्थसहाय्य, डिजिटल व्यवहार आणि विपणन सहाय्यासाठी प्रोत्साहन देईल.
ही योजना देशाच्या ग्रामीण आणि शहरी भागातील हस्त-कलाकार आणि कारागिरांना मदत करेल. पीएम विश्वकर्मा योजनेच्या पहिल्या टप्प्यात पुढील अठरा पारंपरिक उद्योगांचा समावेश केला जाईल:  सुतार  होडी बांधणी कारागीर  चिलखत बनवणारे  लोहार  हातोडी आणि अवजार संच बनवणारे  कुलूप बनवणारे  सोनार  कुंभार  शिल्पकार , पाथरवट   चर्मकार   मेस्त्री  टोपल्या/चटया /झाडू/ कॉयर साहित्य कारागीर  बाहुल्या आणि खेळणी  बनवणारे  न्हावी   फुलांचे हार बनवणारे कारागीर  परीट   शिंपी आणि  मासेमारचे जाळे विणणारे.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 198
नौवहन मंत्रालय
क्रुझ पर्यटनाला चालना देण्यासाठी सरकारचा कृती आराखडा; पर्यटन उद्योगांशी चर्चा
मुंबई बंदराजवळील निवडक ठिकाणांचा पर्यटन स्थळे म्हणून विकास होणार
मांडवा आरोग्य पर्यटन स्थळ तर मरीन ड्राईव्हला वॉटर स्पोर्ट्स केंद्र म्हणून विकसित करणार
स्वच्छता आणि कार्यक्षमता वाढवण्याला प्राधान्य
नवी दिल्ली, 10 जुलै 2018
केंद्रीय रस्ते वाहतूक, महामार्ग आणि जहाजबांधणी तसेच जलसंपदा, नदीविकास आणि गंगा पुनरुज्जीवन मंत्री नितीन गडकरी यांची पर्यटन क्षेत्रातील आघाडीच्या कंपन्यांच्या प्रतिनिधींसोबत गेल्या आठवड्यात मुंबईत बैठक झाली, त्यावेळी देशात क्रुझ पर्यटनाला चालना देण्यासाठी एक कृती आराखडा बनवण्याचा निर्णय घेण्यात आला. केंद्रीय पर्यटन राज्यमंत्री के जे अल्फोन्स देखील यावेळी उपस्थित होते. यावेळी मुंबई पोर्ट ट्रस्ट आणि महाराष्ट्र पर्यटन विकास महामंडळाच्या अधिकाऱ्यांनी पर्यटन क्षेत्रातील कंपन्याच्या प्रतिनिधींशी विस्तृत चर्चा केली. या चर्चेतून कृती आराखड्याचा मसुदा तयार करण्यात आला. यानुसार, मुंबईतील काही निवडक ठिकाणांचा पर्यटन केंद्र म्हणून विकास करण्याविषयी प्रामुख्याने चर्चा झाली. त्याशिवाय, स्वच्छता आणि कार्यक्षमता वाढवण्यावर भर देण्यात आला.
मुंबई हे देशात क्रुझ पर्यटनाचे केंद्र असल्यामुळे, ससून डॉक आणि शिवडी किल्ला तसेच मुंबईजवळचे कान्होजी आंग्रे बेट, मांडवा, अलिबाग आणि विजयदुर्ग या स्थळांना आकर्षक पर्यटन केंद म्हणून विकसित करण्याचा निर्णय घेण्यात आला. डीसीटी च्या मदतीने मुंबई बंदर भागात आणि इतर ठिकाणी उत्तम दर्जाचे रेस्तोरेंट बनवले जातील. त्याशिवाय, राज्याचा पर्यटन विभाग या क्रुझवर सांस्कृतिक कार्यक्रमांचेही आयोजन करेल.
देशातील पर्यटन केंद्रांचा प्रसार आणि जाहिरात करण्यावरही या कृती आराखड्यात भर देण्यात आला आहे. परदेशी पर्यटकाना आकर्षित करण्यासाठी, सरकार आणि खाजगी उद्योग मिळून पर्यटनस्थळांची माहिती देणारे उपक्रम राबवतील. त्याशिवाय, चित्रपटसृष्टीलाही या स्थळांवर चित्रीकरण करण्याची परवानगी दिली जाईल. पर्यटन कंपन्या मुंबईतल्या चौपाट्या आणि मुंबई-गोवा क्रुझ पर्यटनाचा प्रचार करतील.परदेशी नागरिकांसाठी मुंबई हे एक विवाहस्थळ म्हणूनही विकसित केले जाईल. मुंबईतील विविध पर्यटन स्थळे आणि सुविधांची माहिती देण्यासाठी जागोजागी पर्यटक माहिती केंद्र स्थापन केले जातील. त्याशिवाय पर्यटन वाढवण्यासाठीच्या विविध उपाययोजनाची यावेळी चर्चा करण्यात आली.
क्रुझ पर्यटनाच्या ठळक बाबीही या बैठकीत निश्चित करण्यात आल्या.
N.Sapre/R.Aghor/P.Malandkar
(Visitor Counter : 68
दूरसंचार आणि माहिती तंत्रज्ञान मंत्रालय
"ट्राय  कायद्याची 25 वर्षे: हितसंबंधितांसाठी  पुढील वाटचाल " या विषयावरील परिसंवादाचे अश्विनी वैष्णव यांच्या हस्ते उद्घाटन
'अंत्योदय' आणि 'आत्मनिर्भर भारत' हे तत्त्वज्ञान आपल्या सरकारसाठी पुढची वाटचाल निश्चित करेल - अश्विनी वैष्णव
नवी दिल्ली, 13 मार्च 2022
दूरसंचार विवाद निपटारा आणि अपील न्यायाधिकरणाने  आज नवी दिल्लीत "ट्राय  कायद्याची 25 वर्षे: हितसंबंधितांसाठी  पुढील वाटचाल " या विषयावर परिसंवादाचे आयोजन केले होते. भारतीय दूरसंचार नियामक प्राधिकरण  कायद्याच्या 25 वर्षांच्या दीर्घ प्रवासानिमित्त आयोजित परिसंवादाचे उदघाटन केंद्रीय दळणवळण, इलेक्ट्रॉनिक्स आणि माहिती तंत्रज्ञान आणि रेल्वे मंत्री अश्विनी वैष्णव यांच्या हस्ते झाले. भारतातील दूरसंचार क्षेत्राचे नियमन करण्यासाठी 1997 मध्ये,भारतीय दूरसंचार नियामक प्राधिकरण कायदा लागू करण्यात आला.तसेच या कायद्यात दूरसंचार क्षेत्रातील हितधारकांमधील वादविवादांचा निपटारा करण्याची यंत्रणा देखील प्रदान केली आहे. या कायद्यात 2000 मध्ये सुधारणा करण्यात आली.दूरसंचार नियामक प्राधिकरणाकडून न्यायनिवाडा करणे आणि वादविवादाचा निपटारा करण्यासंदर्भातील कार्ये हाती घेण्यासाठी दूरसंचार विवाद निपटारा आणि अपील न्यायाधिकरण स्थापन करण्यात आले.
हा परिसंवाद आयोजित केल्याबद्दल अश्विनी वैष्णव यांनी, दूरसंचार विवाद निपटारा आणि अपील न्यायाधिकरणाचे अभिनंदन केले.दूरसंचार क्षेत्राचे अनोखे वैशिष्ट्य अधोरेखित करत ते म्हणाले की, हे क्षेत्र स्पेक्ट्रममुळे अविनाशी आणि पूर्णपणे पुनर्वापर योग्य आहे. उच्च भांडवलाचे सघन स्वरूप, तंत्रज्ञानातील बदलांबद्दलची संवेदनशीलता आणि धोरणात्मक महत्त्व यांसारखी दूरसंचार क्षेत्रातील अन्य अनोखी वैशिष्ट्ये सांगत अश्विनी वैष्णव यांनी 25 वर्षांपूर्वी तयार करण्यात ट्राय कायदा काळाच्या तुलनेत आज अधिक प्रासंगिक झाला आहे.असे ते म्हणाले. आता संपूर्ण धोरणात्मक चर्चा कोविड नंतरच्या परिस्थितीनुसार परिभाषित असून त्यात डिजिटल तंत्रज्ञान अधिक महत्त्वाचे बनले आहे असे त्यांनी सांगितले.
'अंत्योदय' आणि सर्वसमावेशक विकास हे आपल्या सरकारचे निर्णय आणि उपक्रमांमागचे पहिले आणि प्रमुख तत्वज्ञान आहे आणि या विचाराने सरकारला देशातील डिजिटल दरी सांधायची आहे,असे सांगत त्यांनी धोरणे आणि उपक्रमांच्या बाबतीत सरकारची विचारप्रक्रिया स्पष्ट केली. 'आत्मनिर्भर भारत’ हे सरकारच्या धोरण आणि दृष्टिकोनासंदर्भात मार्गदर्शन करणारे दुसरे प्रमुख तत्त्वज्ञान आहे.इतर यंत्रणेच्या तुलनेत कमी खर्चात भारतीय बुद्धिमत्तेने विक्रमी 14 महिन्यांत 4 जी तंत्रज्ञान विकसित केले, असे त्यांनी सांगितले. 5-जी तंत्रज्ञान विकसित करण्यात भारतीय संस्था आणि शास्त्रज्ञांची भूमिका त्यांनी अधोरेखित केली. त्याचबरोबर आपण 6 जी तंत्रज्ञानावर काम सुरू केले आहे , जेणेकरून आपल्याला 6 जी मध्ये आघाडी घेता येईल आणि संपूर्ण जगाची दिशा ठरवता येईल असे त्यांनी सांगितले.
दूरसंचार , प्रसारण , माहिती आणि तंत्रज्ञान ,विमानतळ पायाभूत सुविधा आणि आधार या क्षेत्रातील हितसंबंधितांमध्ये वादविवादाच्या निराकरणासह नियामक यंत्रणेबाबत जागरूकता वाढवणे हा या परिसंवादाचा उद्देश होता.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
गृह मंत्रालय
पद्म पुरस्कार 2019 साठी 1200 हून अधिक नामनिर्देश प्राप्त, 15 सप्टेंबरपर्यंत प्रक्रिया खुली
नवी दिल्ली, 12 जून 2018
2019 च्या प्रजासत्ताक दिनी जाहीर केल्या जाणाऱ्या पद्म पुरस्कारांसाठी ऑनलाईन नामनिर्देश शिफारस करण्याची अंतिम तारीख 15 सप्टेंबर आहे. आतापर्यंत संकेतस्थळावर 1654 रजिस्ट्रेशन झाली असून 1207 नामनिर्देशने शिफारसी पूर्ण झाल्या आहेत. मे 2018 पासून ही प्रक्रिया सुरू झाली आहे.
केंद्रीय मंत्रालये, राज्य सरकारे आणि केंद्रशासित प्रदेश भारत रत्न आणि पद्म विभूषण सन्मानप्राप्त व्यक्ती यासह इतर स्रोतांकडून पद्म पुरस्कारासाठी नामांकने मागवण्यात आली आहेत. www.padmaawards.gov.in या पद्म पोर्टलद्वारेच नामनिर्देशने/शिफारसी स्वीकारण्यात येत आहेत. यासाठी सर्व नागरिक स्वत:च्या नामांकनासह इतरांसाठीही शिफारस करू शकतात.
N.Sapre/N.Chitale/P.Kor
(Visitor Counter : 61
उपराष्ट्रपती कार्यालय
ऐतिहासिक घटनांचा सर्वंकष आणि वस्तुनिष्ठ लेखाजोखा घेणे आवश्यक उपराष्ट्रपती
देशभरातील सर्व स्वातंत्र्ययोद्ध्यांच्या त्यागाची पाठ्यपुस्तकात मांडणी आवश्यक - उपराष्ट्रपती
नेताजी सुभाषचंद्र बोस यांच्यावरील पुस्तकाचे अनावरण
ऐतिहासिक घटनांचा सर्वंकष, सत्य आणि वस्तुनिष्ठ लेखाजोखा मांडण्याची गरज असल्याचे आग्रही प्रतिपादन उपराष्ट्रपती एम वैंकेय्या नायडू यांनी आज केले.
नेताजी सुभाष बोस- भारतीय राष्ट्रीय सेना  ट्रस्ट मधील सहयोगी सदस्य असलेल्या डॉ कल्याण कुमार डे लिखित ‘नेताजी-इंडियाज इंडिपेन्डन्स अँड ब्रिटीश अर्काइव्हज’ या पुस्तकाचे अनावरण केल्यानंतर उपराष्ट्रपती निवास येथे ते बोलत होते.
नेताजींशी संबधीत काही महत्वाचे दस्तावेज या पुस्तकात त्याद्वारे भारताच्या स्वातंत्र्यलढ्यात नेताजींनी बजावलेल्या महत्वाच्या भूमिकेवर प्रकाश टाकल्याचा उल्लेख करत उपराष्ट्रपतींनी नवीन पिढीला भारताच्या इतिहासाबद्दल सजग राहण्याची आवश्यकता असल्याचे सांगितले.
याशिवाय, देशभरातील स्वातंत्र्यसैनिकांचे धैर्य आणि त्याग यांच्या गाथा इतिहासाच्या पाठ्यपुस्तकात झळकल्या पाहिजेत तसेच देशाच्या कानाकोपऱ्यातून अनेकांनी स्वातंत्र्य मिळविण्यासाठी विविध प्रकारचा त्याग केला आहे त्यांच्या गाथाही अधोरेखित व्हायला हव्यात असेही नायडू म्हणाले.
भारतीय राष्ट्रीय सेनेची  उभारणीच त्या सेनेला दखलपात्र करण्यासाठी पुरेशी होती असे म्हणून नायडू यांनी या पुस्तकातील कागदपत्रांवरून हे स्पष्ट होते की भारतीय राष्ट्रीय सेनेकडे लोकांच्या सहानुभूतीची लाट वाढत असल्याने त्यापासून असलेला धोका ब्रिटीशांनी ओळखला होता, असे सांगीतले. देशाच्या स्वांतत्र्यलढ्यातील हा महत्वाचा घटक असल्याचे ते म्हणाले.
आजच्या युवा दिनाचा उल्लेख करुन उपराष्ट्रपतींनी नेताजींच्या जीवनचरित्रातून प्रेरणा घेत नवीन भारताच्या उभारणीसाठी पुढाकार घेण्याचे आवाहन युवावर्गाला केले.
भारताची नागरी सभ्यता, इतिहास आणि संस्कृती यांचा नेताजींना फार अभिमान होता आणि महान राष्ट्रे स्वतःचे विधीलिखित स्वतः घडवतात यावर त्यांचा विश्वास होता. “ही तेजाची शलाका इतरांच्या हृद्यात पुन्हा चेतवावी असा त्यांचा मानस होता”, असेही उपराष्ट्रपतींनी नमूद केले.
राष्ट्रीय सुरक्षा सल्लागार, अजित डोवाल, नेताजी सुभाष बोस- INA ट्रस्ट अध्यक्ष आणि नेताजींची नात रेणुका मालाकर आणि गरुड प्रकाशनाचे अंकुर पाठक आदी मान्यवर या पुस्तक अनावरणाच्या सोहळ्याला उपस्थित होते.
उपराष्ट्रपतींचे पूर्ण भाषण ऐकण्यासाठी इथे क्लिक करा
B.Gokhale/V.Sahajrao/P.Korr
आरोग्य आणि कुटुंब कल्याण मंत्रालय
स्वच्छता ही सेवा : खासगी रुग्णालयांबरोबर आरोग्य मंत्रालयाचा नवीन उपक्रम
एनएबीएच आरोग्य आणि स्वच्छतेचे कायाकल्प निकष स्विकारणार
नवी दिल्ली, 19 सप्टेंबर 2018
रुग्णालय आणि आरोग्य सेवा पुरवठादारांच्या राष्ट्रीय प्रमाणन मंडळाने कायाकल्प योजनेच्या निकषांच्या धर्तीवर खासगी क्षेत्रात आरोग्य सेवा सुविधांच्या मूल्यमापनाबाबत विचार करण्याचा निर्णय घेतला आहे. सध्या देशभरात सुरु असलेल्या “स्वच्छता ही सेवा” अभियानाचा हा एक भाग आहे. रुग्णालयातील स्वच्छतेमुळे संक्रमण रोखण्यात मदत होतेच शिवाय रुग्णांना आणि अभ्यागतांना सकारात्मक अनुभव येतो. रुग्णांच्या त्वरित देखभालीसह तिथल्या स्वच्छ वातावरणामुळे त्यांच्या प्रकृतीत वेगाने सुधारणा होते आणि त्यांना समाधानही मिळते. या पार्श्वभूमीवर आरोग्य आणि कुटुंब कल्याण मंत्रालयाने 2015 मध्ये स्वच्छ भारत अभियानांतर्गत “कायाकल्प” योजना सुरु केली.
N.Sapre/S.Kane/P.Malandkar
(Visitor Counter : 62